Heroes & Villains

**«Heroes & Villains»** (), ամերիկացի պրոդյուսեր Մետրո Բումինի երկրորդ ստուդիական ալբոմը։ Թողարկվել է 2022 թվականի սեկտեմբերի 2-ին՝ Republic Records և Boominati լեյբլների միջոցով։ Ալբոմի հրավիրված արտիստներն են՝ Ջոն Լեջենդ, Future, Քրիս Բրաուն, Դոն Թոլիվեր, Թրևիս Սքոթ, 21 Savage, Young Nudy, Յանգ Թագ, The Weeknd, Mustafa the Poet, ASAP Rocky, Takeoff և Gunna։ Ալբոմի արտադրությամբ հիմնականում զբաղվել է Մետրո Բումինը՝ TM88-ի, DJ Moon-ի, Փիթեր Լի Ջոնսոնի, Յոհան Լենոքսի, Ալեն Ռիտերի, David x Eli-ի, Honorable C.N.O.T.E.-ի, Scriptplugg-ի, Prince85-ի, Oz-ի, Nik D-ի, D. Rich-ի, DaHeala-ի, My Best Friend Jacob-ի, Էլկանի, Simon on the Moon-ի և Xz-ի հետ համատեղ։

Փսիխոդելիկ թրեպ ալբոմը ներկայացնում են ASAP Rocky-ն և Մորգան Ֆրիմանը։ Ալբոմը Մետրո Բումինի նախորդ՝ «Not All Heroes Wear Capes» (2018) ալբոմի սիքվելն է և հանդիսանում է տրիլոգիայի երկրորդ նախագիծը։ Ալբոմի շապիկը հղում է անգլիական Փինք Ֆլոյդ ռոք խմբի 1975 թվականին թողարկված «Wish You Were Here» ալբոմին։ Ալբոմի գործիքային տարբերակը, որը կոչվում է «Heroes Version» (Հերոսների տարբերակ), թողարկվել է 2022 թվականի դեկտեմբերի 5-ին։ OG Ron C-ի և DJ Candlestick-ի «Villains Version» (Չարագործների տարբերակ) ռեմիքս ալբոմը թողարկվել է 2023 փետրվարի 17-ին։ «Heroes & Villains»-ը զբաղեցրել է ամերիկյան Billboard 200 չարթի առաջին հորիզոնականը՝ դառնալով Մետրո Բումինի երրորդ թիվ մեկ ալբոմը։

## Թողարկում և առաջխաղացում
2021 թվականի նոյեմբերի 17-ին Մետրո Բումինը բացահայտել է ալբոմի անվանումը DJ Holiday-ին գրված նամակի միջոցով «Not All Heroes Wear Capes»-ի երեքամյա հոբելյանի առթիվ։ 2022 թվականի սեպտեմբերի 16-ին՝ իր ծննդյան 29-րդ տարեդարձին, նա սոցիալական ցանցերում հայտարարել է ալբոմի մասին՝ թրեյլերի հետ միասին՝ կիսվելով, որ ալբոմը նվիրված է իր հանգուցյալ մորը։ Այդ ժամանակ ալբոմը ի սկզբանե նախատեսված էր թողարկել նոյեմբերի 4-ին։ Հոկտեմբերի 26-ին Մետրո Բումինը հայտարարել է, որ թողարկման հետաձգումը պայմանավորված է երգերի սեմփլների վերաբերյալ խնդիրների հետ։ Երկրպագուները ենթադրում էին, որ պատճառը ռեփերներ Դրեյքի և 21 Savage-ի համատեղ ստուդիական ալբոմի՝ «Her Loss»-ի թողարկումն էր, որի համընկել էր Մետրո Բումինի ալբոմի թողարկման օրվան, սակայն այս ենթադրությունը հետագայում հերքվել է։ Նոյեմբերի 22-ին Մետրո Բումիը ներկայացրել է ալբոմի շապիկը և հայտարարել է, որ այն կունենա երկու կողմ՝ «Hero» (Հերոս) և «Villain» (Չարագործ)։ Շապիկի նկարը ոգեշնչված է Փինք Ֆլոյդի իններորդ ստուդիական ալբոմից՝ «Wish You Were Here» (1975)։ Ուղիղ մեկ շաբաթ անց Մետրո Բումինը կիսվել է ալբոմի համար կարճամետրաժ ֆիլմով, որի ռեժիսորն է Գիբսոն Ազարդը, դերերում են Մետրոն, Յանգ Թագը, Gunna-ն, Մորգան Ֆրիմենը և Լաքիթ Ստենֆիլդը։ Թողարկումից մեկ օր առաջ Մետրո Բումինը ներկայացրել է ալբոմի երգացանկը և հրավիրված արտիստներին։ 2023 թվականի հունվարի 27-ին ալբոմի գլխավոր՝ «Creepin'» սինգլը The Weeknd-ի և 21 Savage-ի մասնակցությամբ ուղարկվել է իտալական ժամանակակից հիթերի ռադիո։

## Առևտրային հաջողություն
ԱՄՆ-ում «Heroes & Villains»-ը դեբյուտ է կատարել Billboard 200 չարթի առաջին հորիզոնականում 185,000 օրինակ վաճառքով, որից 5000-ը մաքուր վաճառքն է։ Թողարկման երկրորդ շաբաթում ալբոմը զբաղեցրել է երրորդ հորիզոնականը՝ 102,000 օրինակ վաճառքով։ 2023 թվականի հունիսի 5-ին ալբոմը պլատինե հավաստագրում է ստացել Ձայնագրող ընկերությունների ամերիկյան ասոցիացիայից (RIAA)՝ ԱՄՆ-ում մեկ միլիոն օրինակ վաճառքի համար։

## Երգացանկ

**Նշումներ**
* «On Time»-ին հաջորդում է «Superhero (Heroes & Villains)»-ն
* «Too Many Nights»-ին հաջորդում է «Raindrops (Insane)»-ը
* «Raindrops (Insane)»-ին հաջորդում է «Umbrella»-ն
* «Metro Spider»-ին հաջորդում է «I Can't Save You (Interlude)»-ն
* «Creepin'»-ը ներառում է Թրևիս Սքոթի լրացուցիչ վոկալը

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:2022 ալբոմներ